**DĖL PROJEKTO „SPORTO BAZĖS, ESANČIOS J. BASANAVIČIAUS G. 3, ROKIŠKYJE, ATNAUJINIMAS“ KOORDINUOJANČIO ASMENS SKYRIMO**

2024 m. vasario 29 d. Nr. MV-108

Rokiškis

Vadovaudamasis Lietuvos Respublikos vietos savivaldos įstatymo 25 straipsnio 4 dalies 2 punktu bei Rokiškio rajono kūno kultūros ir sporto centro ir Rokiškio rajono savivaldybės administracijos sudaryta Jungtinės veiklos 2024 m. vasario 29 d. sutartimi Nr. DS-119:

1. S k i r i u Rokiškio rajono kūno kultūros ir sporto centrui dalyvaujant pareiškėjo teisėmis (toliau – Projekto vykdytojas) „Sporto bazės, esančios J. Basanavičiaus g. 3, Rokiškyje, atnaujinimas“ projekte (toliau – Projektas) numatytų veiklų, priskiriamų Rokiškio rajono kūno kultūros ir sporto centrui, įgyvendinimui ir priežiūrai koordinuojantį asmenį – Tadą Stakėną, Rokiškio rajono kūno kultūros ir sporto centro direktorių.

 2. N u s t a t a u, kad Projektą koordinuojantis asmuo yra atsakingas už tinkamą Projekto įgyvendinimą ir atlieka šias funkcijas:

 2.1. teikia pasiūlymus ir rekomendacijas dėl bendros veiklos, rengiant ir įgyvendinant Projektą;

 2.2. teikia informaciją Projekto vadovui Projekto įgyvendinimo bei kontrolės laikotarpiu, konsultuoja Projekto vadovą kitais Projekto administravimo klausimais bei vykdant kitus Projekto vadovo nurodymus;

2.3. laiku ir tinkamai atsako į Projekto vadovo klausimus, prašymus, pretenzijas, kurie būtini siekiant tinkamai vykdyti Projekto veiklas;

2.4. teikia duomenis ir dokumentus, kurie yra būtini siekiant tinkamai įgyvendinti Projektą;

2.5. užtikrina mažiausiai 3 metus po Projekto pabaigos atnaujintos sporto bazės - sporto paskirties inžinerinio statinio, J. Basanavičiaus g. 3, Rokiškis, užimtumą, kaip aptarta Projekto paraiškoje;

2.6. sudaro galimybes laisvu laiku nuo suplanuotų užsiėmimų atnaujintoje sporto bazėje nemokamai sportuoti, mankštintis rajono bendruomenės nariams, neįgaliesiems, kaip aptarta Projekto paraiškoje;

2.7. naudojasi Projekto rezultatais, gautais įgyvendinus Projektą;

2.8. apdraudžia Projekto metu sukurtą turtą;

2.9. užtikrina Projekto viešinimo veiklas, kaip to reikalauja FTA;

 2.10. kaupia ir saugo su Projekto įgyvendinimu pagal šiuo potvarkiu nustatytas funkcijas susijusius dokumentus teisės aktų nustatyta tvarka, užtikrina, kad dokumentai būtų prieinami turintiems teisę juos tikrinti asmenims ir institucijoms.

 Šis potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos iki teisminio administracinių ginčų nagrinėjimo tvarkos įstatymo nustatyta tvarka

Savivaldybės vicemeras, Antanas Taparauskas

pavaduojantis savivaldybės merą

Reda Ruželienė